Alexandru Rafila: "Donald Trump va primi probabil o terapie care să prevină apariția unor complicații".
Donald Trump a anunțat pe Twitter că el și soția sa, Melania, au fost testați pozitiv la COVID-19. Donald Trump și soția sa erau în carantină, după ce consiliera președintelui SUA, Hope Hicks, a fost testată pozitiv pentru COVID-19. Președintele și Melania Trump au declarat că în ultima vreme au petrecut mult timp în compania lui Hope Hicks.
Alexandru Rafila a explicat la Aleph News ce urmează să se întâmple după ce Donald Trump a fost confirmat cu coronavirus. Alexandru Rafila: "Diagnosticul este confirmat. Acesta se face doar pe baza unui test de laborator pozitiv. A fost deja investigat și va primi și o terapie care să prevină apariția unor complicații ulterioare. Sunt proceduri care au fost stabilite într-o astfel de eventualitate, mai ales că ea era probabilă având în vedere numârul mare de persoane cu care se intâlnește președintele SUA.".